23. 12. 94 De Europæiske Fællesskabers Tidende Nr. L 335/5 RÅDETS FORORDNING (EKSF, EF, EURATOM) Nr. 3162/94 af 19. december 1994 om ændring af forordning (EØF, Euratom, EKSF) nr. 260/68 om fastlæggelse af betingelserne for og fremgangsmåden ved opkrævning af skat til De Europæiske Fællesskaber RÅDET FOR DEN EUROPÆISKE UNION HAR — under henvisning til traktaten om oprettelse af et fælles Råd og en fælles Kommission for De Europæiske Fælles- skaber, særlig artikel 28, stk. 1, under henvisning til protokollen vedrørende De Europæ- iske Fællesskabers privilegier og immuniteter, særlig artikel 13, under henvisning til forslag fra Kommissionen (?), under henvisning til udtalelse fra Europa-Parlamentet ?), og ud fra følgende betragtning : Bestemmelserne om opkrævning af skat til De Europæ- iske Fællesskaber på de vilkår og efter den procedure, der er fastlagt i forordning (EØF, Euratom, EKSF) nr. 260/ 68 ?), bør udvides til også at gælde for løn, vederlag og honorarer til medlemmerne af Den Europæiske Investe- ringsfonds organer under udøvelsen af deres hverv og Fondens personale — UDSTEDT FØLGENDE FORORDNING: Artikel 1 I forordning (EØF, Euratom, EKSF) nr. 260/68 indsættes følgende artikel : »Artikel 12b Denne forordning finder, hvad angår løn, vederlag og honorarer samt invalidepension, alderspension og efterladtepension, som Den Europæiske Investerings- fond udbetaler, anvendelse på medlemmerne af Den Europæiske —Investeringsfonds — organer —under udøvelsen af deres hverv samt på Fondens personale og pensionsmodtagere, såfremt disse hører til de grup- per, der er fastlagt af Rådet under anvendelse af artikel 16, stk. 1, i protokollen vedrørende privilegier og immuniteter.« ! Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. | Denne forördning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 19. december 1994. () EFT nr. C 162 af 14. 6. 1994, s. 8. () EFT nr. C 323 af 21. 11. 1994. () EFT nr. L 56 af 4. 3. 1968, s. 8. Forordningen er senest ændret ved forordning (Euratom, EKSF, EF) nr. 3606/93 (EFT nr. L 332 af 31. 12. 1993, s. 10). På Rådets vegne K. KINKEL Formand